Facebook

{{Tarkvara
| nimi                        = 
| logo                        = Facebook, Inc. Logo 2019.svg
| kuvatõmmis                  = 2020 01 28 Wikimedia Eesti Facebook page in Mozilla Firefox browser.png
| pildiallkiri                = Wikimedia Eesti Facebooki leht Firefoxi brauseris ''dark modeis jaanuaris 2020
| kokkupandav                 = 
| autor                       = 
| arendaja                    = Facebook Incorporated
| väljalase                   = 
| viimase väljalaske versioon = 
| viimase väljalaske kuupäev  = 
| viimase eelvaate versioon   = 
| viimase eelvaate kuupäev    = 
| uuendamise sagedus          = 
| programmeerimiskeel         = C++, PHP, D
| operatsioonisüsteem         = 
| platvorm                    = mitmeplatvormiline
| suurus                      = 
| keel                        = mitmekeelne, üle saja inimkeele
| staatus                     = arendamisel/aktiivne
| suunitlus                   = suhtlusvõrgustik
| litsents                    = 
| veebileht                   = www.facebook.com
}}Facebook''' on 2004. aasta veebruaris alguse saanud veebipõhine suhtlusvõrgustik, mida omab ja käitab eraõiguslik äriühing Meta Platforms Ameerika Ühendriikides (NASDAQ-100). 

Suhtluskeskkonna kasutajad saavad lisada sõpru, saata neile sõnumeid ja uuendada oma isiklikke Facebooki lehti, et teavitada oma sõpru enda jaoks olulistest sündmustest ja jagada pilte. Lisaks saavad kasutajad liituda gruppidega, mis võivad korraldatud näiteks linna, elukoha, töökoha, kooli vms asukoha järgi, huvide järgi, konkreetsete ürituste ettevalmistamiseks, loomingu tutvustamiseks või millegi kollektsioneerimiseks, vanadele asjadele uue omaniku leidmiseks jne. 2020. aasta esimeses kvartalis oli Facebookil 1,73 miljardit igapäevast kasutajat ning kuupõhises arvestuses 2,6 miljardit kasutajat.

Facebook teatas oma iga-aastasel arendajate konverentsil Connect, et nende emafirma uueks nimeks saab Meta, mis on osa suuremast kaubamärgi uuendamisprotsessist.

Ajalugu

Facebooki rajas Mark Zuckerberg koos kaasõpilaste ja toakaaslaste Eduardo Saverini, Andrew McCollumi, Dustin Moskovitzi ja Chris Hughesiga, kui õppis Harvardi Ülikoolis informaatikat. Veebilehe kasutajaõigusi anti algul vaid Harvardi õppuritele, kuid peagi laiendati seda ka teiste Bostoni piirkonna ülikoolide õppuritele. Hiljem suurenes leht kõigi üliõpilasteni, seejärel keskkooli õpilasteni ja lõpuks igaüheni, kes on vanuselt kolmteist või vanem. Veebilehe nimi tuleneb Zuckerbergi lõpetatud internaatkoolis Phillips Exeter Academy uutele õpilastele antava kooli õpilaste ja õppejõudude nimede ja piltidega raamatu nimetusest.

Raskused ja kriitika

Facebook on viimastel aastatel tekitanud palju poleemikat. Teenus on olnud või on blokeeritud mitmes riigis, sealhulgas Süürias, Hiinas ja Iraanis (kuigi Iraan eemaldas blokeeringu aastal 2009). Et tööaega ei kulutataks mittesihipäraselt, on paljudes asutustes töötajatel Facebooki kasutamine keelatud. Facebookil on olnud ka probleeme privaatsussätete läbipaistvusega ja isikuandmete jagamisega kolmandatele osapooltele, mistõttu tehti suhtlusvõrgustikus 2010. aasta suve alguses palju muudatusi. Facebook on seotud ka mitme kohtuasjaga, mille hagejaks on Zuckerbergi endised klassikaaslased, kes väidavad, et Facebook kasutab nende loodud lähtekoodi ja muud intellektuaalset vara.

Vaata ka
 Cambridge Analytica

Viited

Välislingid
 Veebileht

 "100 miljoni Facebooki kasutaja andmed riputati internetti" Delfi, 29. juuli 2010
 Villu Päärt: "Facebook: 2010. aasta trendid" Novaator, 19. detsember 2010
 Facebook võtab uue nime: maailma suurimat ühismeediaplatvormi haldab edaspidi ettevõte nimega Meta ärileht 28.10.2021

 
Suhtlusvõrgustikud
Veebisaidid
NASDAQile noteeritud ettevõtted